Air Norway

Air Norway var et virtuelt norsk flyselskap. Selskapet var et samarbeidsprosjekt mellom Ørland kommune og det danske flyselskapet North Flying. Selskapet hadde ikke egne tillatelser til å drive flyselskap, men på samme måte som Color Air gjorde, kjøpte det tjenesten fra et godkjent flyselskap. Air Norway var dermed ikke et flyselskap, men solgte billetter til flyginger som skjedde under det danske flyselskapet North Flying A/S sin AOC (Air Operator Certificate).

Rutenettet besto av destinasjonene Ørland, Fagernes, Oslo og Ålborg. På Ørland–Oslo–Ørland-strekningen er Luftforsvaret den største kunden, med reisende til og fra Ørland hovedflystasjon. Strekningen Fagernes-Oslo var en anbudsrute som Air Norway drev for Samferdselsdepartementet.

Historie 
Selskapet startet sin rute mellom Oslo og Ørland den 23. mai 2003 med en Fairchild Metro, leid inn fra det danske flyselskapet North Flying. Foretaket ble etablert på initiativ av Ørland kommune, som ønsket et sivilt ruteflytilbud fra kommunen til Oslo-området. Selskapets operasjoner ble utvidet året etter, da ruten Ørland–Oslo ble forlenget til også å inkludere Ålborg. Intet trafikkgrunnlag ble lagt til grunne for denne satsingen, og det var heller snakk om en praktisk omlegging av rutetabellen, slik at flyet kunne flys mer effektivt til sin base på Ålborg lufthavn. Den nye ruten gav likevel Sun Air of Scandinavia, et selskap som allerede var etablert på ruten Ålborg–Oslo en viss konkurranse.

I 2005 kjøpte Ørland kommune seg inn som deleier i selskapet, og forvalter nå flyselskapet sammen med North Flying og private investorer. I og med at North Flying er deleier regulerer selskapet operasjoner etter behov. Dette betyr at Air Norway på kort varsel kan få tilført ekstra kapasitet ved spesielle anledninger.

Flåte
Selskapets fly eies, og opereres av danske North Flying, og flyr derfor på dansk registrering.
FlytypeAntallSetekonfigurasjonRegistreringerFairchild Swearing Metro III119 seterOY-NPB

Destinasjoner
ByFlyplasskodeFlyplassnavnFlytypeBemerkningerIATAICAO ÅlborgAALEKYTÅlborg lufthavnFairchild Swearing Metro III OsloOSLENGMOslo lufthavn, GardermoenFairchild Swearing Metro IIIBrekstadOLAENOLØrland lufthavnFairchild Swearing Metro IIIFagernesVDBENFGFagernes lufthavn, LeirinFairchild Swearing Metro III

 Eksterne lenker 

 Ørland kommune

Kategori:Tidligere norske flyselskaper
Kategori:Ørlands historie
Kategori:Transport i Trøndelag
Kategori:Flyselskaper etablert i 2003
Kategori:Flyselskaper nedlagt i 2017
Kategori:Næringsliv i Ørland